31997R2596
L 351/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2596/97 НА СЪВЕТА
от 18 декември 1997 година
относно продължаване на срока по член 149, параграф 1 от Акта за присъединяване на Австрия, Финландия и Швеция
СЪВЕТЪТ НА ЕВРОПЕЙСКИЯ СЪЮЗ,
като взе предвид Акта за присъединяване на Австрия, Финландия и Швеция, и по-специално член 149, параграф 2 от него,
като взе предвид предложението на Комисията (1),
като взе предвид становището на Европейския парламент (2),
като има предвид, че член 149, параграф 1 от Акта за присъединяване на Австрия, Финландия и Швеция от 1994 г. предвижда срок, през който могат да бъдат приемани преходни мерки, за да се улесни преходът от режима, съществувал до момента на присъединяването на Австрия, Финландия и Швеция, към режима, произтичащ от прилагането на общата организация на пазара при условията, установени в цитирания Акт, и по-специално, за да се преодолеят сериозните трудности в прилагането на новия режим от определената дата; като има предвид, че срокът изтича на 31 декември 1997 г.;
като има предвид, че в определени сектори тези трудности не могат да бъдат разрешени към определената дата; като има предвид че цитираният срок следва да бъде продължен с една година;
като има предвид, че по отношение на сектора на млякото и млечните продукти, изискванията за маслено съдържание на млякото за човешка консумация продължават да създават затруднения на Финландия и Швеция; като има предвид, че тези затруднения не могат да бъдат решени до 31 декември 1998 г.; като има предвид, че въпросният срок следва да бъде продължен с две години, както е предвидено в Акта за присъединяване от 1994 г. в този конкретен случай,
ПРИЕ НАСТОЯЩИЯ РЕГЛАМЕНТ:
Член 1
Срокът по член 149, параграф 1 от Акта за присъединяване на Австрия, Финландия и Швеция от 1994 г. се продължава до 31 декември 1998 г.
Въпреки това по отношение на изискването за маслено съдържание на млякото за човешка консумация, произведено във Финландия и Швеция, срокът се продължава до 31 декември 1999 г.
Член 2
Настоящият регламент влиза в сила на 1 януари 1998 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 декември 1997 година.